cyanic-selkie/wikianc huggingface dataset:
Age of Empires II: The Age of Kings
Omtale
Michael L. House frå Allgame sette pris på bruken av lyd frå sivilisasjonane sine språk, som han meinte hadde «stor innverknad på å skapa ein forsterka stemning av ei annan æra». Eurogamer sa at «denne funksjonen gav einingane ein personlegdom, i staden for den vanlege, vidgjetne krigsbrølinga i militære RTS-spel.» Dessutan uttala han at bruken av både mannlege og kvinnelege arbeidarar sørgde for ein gild variasjon. Omtala til Game Revolution forklarte at når spelet er sett til ein nylegare epoke, klarte The Age of Kings å «tilføya særpreg til ein elles upersonleg spelestil».
Oppfølgarar
Mindre enn ein månad seinare gav Microsoft Games ut eit utvidingsspel til The Age of Kings. The Conquerors kom ut i august 2000. Spelet utvida det opphavlege Age of Empires II med mange forskjellige funksjonar. Det mest openberre er nok at det vart lagt til fem nye sivilisasjonar. To av desse – mayaene og aztekarane – representerte «den nye verda». The Conquerors inneheld eit Battles of the Conquerors-felttog som rommar sjølvstendige slag, som slaget ved Hastings. Age of Mythology, utgjeve i 2002, gjekk vekk ifrå den historiske delen og fokuserte i staden på gresk, egyptisk og norrøn mytologi. Spelet inneheldt mykje av det same som forgjengarane, men er likevel ein spin-off.
Sauland
Sauland er ei bygd og administrasjonssenteret i Hjartdal kommune i Vestfold og Telemark.
Bygda ligg i dalføret til Hjartdøla vest for Notodden. Her er det jord- og skogbruk, i tillegg til litt småindustri. Frå Sauland går fylkesveg mot nordvest til Tuddal og vidare forbi Gausta til Rjukan.
Europaveg 134 (Drammen–Haugesund) går gjennom Sauland og Hjartdal mot vest. Ved vegen står Sauland kyrkje, ei krosskyrkje frå 1863.
Beyond51
Beyond51 Productions, eller berre Beyond51, er eit norsk produsentlag og plateselskap. Selskapet vart skipa 26. juni 2008 av Kjetil Helgesen og Victor Eugen Forberg-Skogeng.
Beyond51 står bak melodi og produksjon av vinnarsongen i Melodi Grand Prix 2011, «Haba Haba», som var det norske bidraget i Eurovision Song Contest 2011. Dei har òg skrive «Crush», som Malin deltok med i Melodi Grand Prix 2012.}}
Altasimut
Namnet kjem av latinsk altus, som tyder «høg», og arabiske as-sunûth som tyder «veg».
Am lich
Am lich er ein kinesisk og vietnamesisk kalender som følgjer rørslene til månen. Det er anten 29 eller 30 dagar i kvar månad, og kvart fjerde år vert det lagt inn ei «skotmånad» slik at utrekninga vart rett. Dette svarar til skotåret i den vestlege kalenderen, som Am Lich-kalenderen ligg kring éin eller to månader etter.
Flims-raset
Flims-raset skjedde for om lag 10 000 år sidan og er kjend som det største steinraset i Alpane, og det største i heile verda som framleis er synleg. Det flytta om lag 12 km³ med stein, om lag 300 gonger meir enn det historiske Goldau-raset i Sveits. Byen Flims ligg nær ved der glideflata forsvinn under raset. Rhinen kryssar restane av raset i ei kløft kalla Ruinaulta.
Det er mellom anna laga ei utsynsplattform for at turistar skal kunne få godt utsyn over rasområdet.
Auxois
Auxois (uttalt [] eller ) er eit tradisjonelt landskap (région naturelle) i Frankrike. Det ligg i departementet Côte-d'Or og dekkjer rundt 2,500 km².
Historie
I antikken var Auxois (latin pagus Alesiensis) staden der Alesia låg. Dette var eit oppidum eller større befesta busetnad for for den keltiske stamma mandubi, og låg nær dagens Alise-Sainte-Reine. Slaget ved Alesia i 52 f.Kr. var eit viktig punkt i Gallarkrigane, der Julius Cæsar sigra over gallarane under arvernileiaren Vercingetorix.
I mellomalderen hadde Auxois status som pagus under karolingarane og seinare eit grevskap, comté d'Auxois, som blei del av hertugdømet Bourgogne i 1082. Hertugdømet blei delt opp i hovudfutedømet Semur-en-Auxois og elles i Avallon, Arnay-le-Duc og Saulieu.
Hever Castle
Hever Castle er eit slott i landsbyen Hever i Kent sør i England. Det var sete for slekta Boleyn (opphavleg «Bullen») frå 1462 til 1539. Den framtidige dronninga Anne Boleyn budde her i delar av oppveksten.
Historie
Den eldste delen av bygningen stammar frå 1270, og består av eit porthus og ei motte-and-bailey-borg. Denne bygningen tilhøyrde James Fiennes, 1. baron Saye and Sele. I 1462 blei det bygd om til ein forskansa herregard i tudorstil av Geoffrey Boleyn, som var Lord Mayor of London. Restane av tømmerbygningen er enno synlege innanfor steinveggene. Den tredje byggjeperioden med omfattande reparasjon og renovering var på 1900-talet, då staden blei kjøpt av William Waldorf Astor.
Barnebarnet til Geoffrey Boleyn, Thomas Boleyn, arva slottet i 1505. Han budde her med kona si lady Elizabeth Howard, og blei både fødd og gravlagd der. Den seinare engelske dronninga Anne Boleyn og syskena hennar Mary og George var her i delar av oppveksten.
I 1536 blei Anne og George Boleyn avretta, og då faren døydde i 1539 gjekk slottet til krona. Kong Henrik VIII gav det til Anna av Kleve då han blei skild frå henne i 1540, men det ser ikkje ut til at ho var der så mykje.
Slottet blei verna som Grade I den 10. september 1954; dette var etter at tudorlandsbyen var bygd.
I 1983 selte Astor-familien slottet til Broadland Properties Limited, som er drive av familien Guthrie. Eigedomen er no gjort om til konferansesenter. Slottet er ope for publikum, og er spesielt kjent for labyrintane i hageanlegget og for ei omfattande samling av torturinstrument.
Aleksej Spiridonov
Aleksej Sergejevitsj Spiridonov var ein sovjetisk friidrettsutøvar som i hovudsak tevla i sleggekast. Han vart europameister i øvinga i Roma i 1974 og fekk sølvmedaljen under sommar-OL 1976 i Montreal. Spiridonov var fødd i Leningrad, og døydde i same byen, som då heitte St. Peterbsurg.
Aktiv
Spiridonov vart i 1974 europameister i sleggekast. Med eit bestekast på 74,20 m slo han Jochen Sachse frå DDR med 20 centimeter, sistnemnde sin landsmann, Reinhard Theimer fekk bronsen med 71,62 m. Fire dagar etter han vart europameister, forbetra Spiridonov verdsrekorden til Theimer med seks cm til 76,66 m. Året etter vann han i Roma unversiaden.
Under sommar-olympiaden i Montreal i 1976 kom Spiridonov på sølvplassen i sleggetevlinga. Med eit kast på 76,08 m plasserte han seg mellom landsmennene Jurij Sedykh (77,64 m) og Anatolij Bondartsjuk (75,48), slik at alle medaljane i øvinga gjekk til Sovjetunionen. Han kom ikkje med til EM i friidrett 1978, trass i at han vart nummer tre i den sovjetiske meisterskapen.
Liam Genockey
Liam Genockey er ein irsk trommeslagar. Genockey var fødd i Dublin men budde i 1960-åra i Plymouth i Storbritannia, der han spelte med lokale, halvprofesjonelle grupper. Tidleg i 1970-åra spelte han med rockebandet Adolphus Rebirth. Han var eit av banda som danna jazz-fusion og afroprog-bandet ZZebra, og vart seinare med i bandet Gillan i lag med John McCoy.
Han spelte så i Amalgam, skipa i 1976 av Trevor Watts. Watts spelte alt frå frijazz, elektronisk, jazz-rock, spacejazz og folkrock. Watts starta seinare det 10 mann store Moiré Music Ensemble med Genockey og Peter Knight, som tidlegare var medlem i Steeleye Span.
Han vart med Steeleye Span i 1989 og spelte på to studioalbum med dei, Tempted and Tried og Time, i tillegg til to konsertalbum, Tonight's the Night...Live og The Collection in Concert. I 2001 var han med på innspelinga av Present--The Very Best of Steeleye Span, og har vore med bandet sidan den gong.
Kjelder
''
Kumud
Kumud er dominert av fjell. Vêret varierer gjennom året, men er varmt året gjennom. Månadane frå oktober til mars er som regel dei kjølegaste, med dagBreiddegradar kring 25 °C og sjeldan over 30 °C. Vinteren er òg regntid, og det kjem meir nedbør her enn i resten av landet, på grunn av Al Hajar-fjella og dei austlege vindane som fører fukt inn frå Omanbukta i Indiahavet. Temperaturane klatrar over 40 °C om sommaren.
Kabul Serena Hotel
Kabul Serena Hotel er eit femstjernes hotell som ligg sentralt i Kabul i Afghanistan. Det blei bygd i 1945 og seinare oppgradert og gjenopna i 2005.
Hotellet er rekna som ein trygg stad å bu i Kabul å bu for utlendingar, og er mykje brukt av diplomatar og andre internasjonale tilreisande. Den australske ambassaden i Afghanistan held til i hotellet. Serena Hotel har likevel vore gjenstand for to døydelege terroråtak, eit i 2008 og eit i 2014.
Hotellet er omkransa av ein hage og har utsyn over Zarnegar-parken. Det har 177 rom; av desse er 17 suitar. Det har også fleire etestader, som Café Zarnegar, som serverer afghansk mat, Silk Route, som serverer søraustasiatisk mat, bakeriet Serena Pastry Shop og snøggmatstaden Char Chata Lounge.
Serena Hotel har også symjebasseng, spa, treningsrom og konferanserom.
Terroråtak
I 2008 trengde fire menn frå Taliban seg inn på hotellet. Dei sprengde ei bilbombe utanfor; ein av dei hadde med seg ein bombevest inn. Seks menneske blei drepne, mellom dei den norske journalisten Carsten Thomassen, to hotellvaktar, ein filipinsk tilsett, ein amerikansk politisk aktivist, Thor Hesla. Seks andre blei skadd, mellom dei den norske informasjonsrådgjevaren Bjørn Svenungsen frå Utanriksdepartementet og ein diplomat frå Dei sameinte arabiske emirata. To av åtakarane sprengde seg sjølv i lufta, ein blei skoten og ein blei fanga.
Ein norsk delegasjon som omfatta utanriksminister Jonas Gahr Støre budde på hotellet under åtaket. Delegasjonen var verna av norske styrkar, og blei sende til eit sikkert rom under åtaket.
Åtaket i 2014 fann stad under den persiske nyttårsfeiringa navroz, og blei utført av fire ungdommar tilknytte Taliban. Hotellet hadde også mange utanlandske valobservatørar i samband med det komande presidentvalet.
Asier Martínez
Asier Martínez Echarte  er ein spansk friidrettsutøvar som har spesialisert seg i 110 meter hekk. Han vart i 2022 europameister i øvinga med minst mogleg margin, ein tusendel av eit sekund, til andremann. Martínez vann bronsemedaljen på korthekken under VM i friidrett 2022. Han sette personbeste med 13,14 sekund då han sigra i EM i friidrett 2022 i München.
Al-Mahabiskha
Al-Mahabiskha  (arabisk skrift المحابشة) er ein by i i Hajjah i Jemen.
I 2004 hadde han eit folketal på 15 571 innbyggjarar og er den 28. største byen i landet.
Ris kyrkje
Ris kyrkje er ei langkyrkje frå 1932 i Oslo kommune. Strukturen består av betong forblenda med teglstein, og kyrkja har eit asymmetrisk plassert tårn.
Marsberg
Marsberg er ein by og ein kommune i Hochsauerlandkreis aust i delstaten Nordrhein-Westfalen i Tyskland. Kommunen har vel 19 000 ibuarar og er 182,2 km² vid. Byen ligg nær grensa mot delstaten Hessen.
Fefor høyfjellshotell
Fefor høyfjellshotell er eit hotell som ligg i Nord-Fron kommune i Innlandet. Hotellet vart grunnlagt som høgfjellssanatorium i 1891, og vart i 1905 det fyrste norske høgfjellshotellet for vinterturisme. Det er 230 senger på hotellet, og 20 sjølvbetente hytter med 130 senger.
Kongefamilien hadde årlege opphald her i perioden 1907–1914 med Fridtjof Nansen som skilærar. I 1910 dreiv Robert Scott og Tryggve Gran trening med motorsleder her før sørpolsekspedisjonen.
Joseph Chamberlain
Joseph Chamberlain var ein britisk politikar. Han var far til politikarane Austen Chamberlain og Neville Chamberlain.
I starten av den politiske karrieren sin var han ein radikalt innretta liberalar og forkjempar for utdanningsreformer og blei handelsminister. Seinare kom han i allianse med det konservative partiet som imperialist og proteksjonist, og var koloniminister.
Biografi
Chamberlain var fødd i London og var son av ein framgangsrik skomakar og fabrikkeigar som også heitte Joseph (1796–1874). Han utdanna seg ved University College School (1850-1852). I 16-årsalderen byrja han som lærling i skomakarfirmaet, og då han blei 18, blei han send til Birmingham, der han arbeidde i skruefabrikken til onkelen sin, «Nettlefolds», som faren hadde investert i. Saman med Joseph Nettlefold var Chamberlain med å bygga ut selskapet, som snart blei kjent som «Nettlefold and Chamberlain», til å bli ein kommersiell suksess. Då Chamberlain i 1874 forlét selskapet, eksporterte det produkta sine til USA, andre land i Europa, India, Japan, Canada og Australia.
Det var sterke radikale og liberale tradisjonar blant skomakarane i den nye heimbyen hans Birmingham, samtidig som den unitariske kyrkja han tilhøyrde hadde ein tradisjon med å engasjera seg i samfunnet. Det var derfor naturleg for han å delta i politikken for dei liberale. I 1867 grunnla han «Birmingham Education League» (seinare «National Education League»), og han arbeidde òg for ein fri skulegang, uavhengig av den engelske kyrkja. Han gjorde òg det liberale partiet i Birmingham til ein framgangsrik og effektiv valorganisasjon.
I 1873 blei Chamberlain borgarmeister i Birmingham. I denne stillinga var han med på å gjennomføra ei rekke reformer i byen. Han gjekk av frå borgarmeisterstillinga då han blei vald inn i underhuset som representant for Birmingham i 1876. Han arbeidde seg raskt opp i parlamentsgruppa og blei handelsminister, President of the Board of Trade, i William Gladstone si regjering i 1880.
I tida før parlamentsvalet i Storbritannia i 1885 blei det trykt ei rekke artiklar i bladet Fortnightly Review, skrivme av Chamberlain sine medarbeidarar under hans leiing. Artikkelserien føreslo jordreformer, meir direkte beskatting, gratis offentleg utdanning, skilje mellom kyrkje og stat, allmenn stemmerett for menn og større vern for fagforeiningar. Dette blei grunnlaget for det «uautoriserte programmet» som Chamberlain kjempa for under valkampen.
Det liberale partiet vann valet, men fekk ikkje absolutt majoritet i underhuset. Det irske nasjonalistpartiet leia av Charles Stewart Parnell kom i vippeposisjon. Statsminister Gladstone tilbaud irane ein avtale om «Home Rule», eller sjølvstyre, som Chamberlain var mot på prinsipielt grunnlag. Han forlét den liberale regjeringa og var med på å danna Liberal Unionist Party saman med lord Hartington og andre medlemmer av «whiggruppa». Chamberlain slutta seg ikkje umiddelbart til den unionistiske regjeringa, sjølv om han hadde likesinna i det konservative partiet, som lord Randolph Churchill. Han håpte kanskje på at Gladstone snart skulle trekka seg tilbake; i så fall ville Chamberlain kunna venda tilbake til det liberale partiet og bli leiar for det. Gladstone heldt likevel ut mykje lengre enn Chamberlain hadde trudd, og Chamberlain nærma seg etterkvart dei konservative.
Chamberlain var den drivande krafta bak danninga av University of Birmingham, og var den første kanslaren det hadde. Arkivet hans er teke vare på i universitetsbiblioteket, og klokketårnet ved universitete blir kalla «Old Joe» etter han. Chamberlain Square i sentrale Birmingham er òg oppkalla etter han.
Familie
Joseph Chamberlain var gift tre gangar. Den fyrste kona hans, Harriet Kenrick, døydde kort tid etter at ho hadde fødd det fyrste barnet deira, Austen. Joseph gifta seg opp att med kusina til Harriet, Florence Kenrick, i 1868 Ho fekk fire barn med han, eitt av desse var Neville, og døydde så i barsel i 1875. I 1888 gifta Joseph seg med amerikanske Mary Endicott. Både Austen Chamberlain (1863–1937) og Neville Chamberlain (1869–1940) blei framtredande konservative politikarar. Neville var statsminister frå 1937 til 1940.
N1 Hellas
N1 er hovudkanalen til den greske rikskringkastaren Néa Ellinikí Radiofonía, Ínternet kai Tileórasi, og starta sendingane 4. mai 2014.
Ketsjup
Ketchup eller ketsjup er ein raud saus laga av tomatar, eddik, sukker og andre krydder.
Ordet «ketchup» er ei engelsk avleiing av malayisk kechap, 'smak', opphavleg frå kinesisk for 'fiskesaus').
T. Rex av T. Rex
T. Rex er eit album frå 1970 av Marc Bolan-bandet T. Rex, det femte sidan debutalbumet deira som Tyrannosaurus Rex i 1968, og det første under namnet T. Rex. Det kom ut 18. desember på Fly og Reprise. Albumet heldt fram endringa som byrja på føregangaren frå den tidlegare visestilen deira til ein minimal rockestil, og var framleis ein balanse mellom elektrisk og akustiske songar.
Innhald og musikk
Sjølv om albumet var oppført som T. Rex, vart alle innspelingane (og biletet for plateomslaget) gjort då dei framleis heitte Tyrannosaurus Rex, med ei to-mannsbesetning som bestod av songaren, låtskrivaren og gitaristen Marc Bolan og perkusjonisten Mickey Finn. Produsenten Tony Visconti spelte bass og blokkfløyte på somme av spora. Bolan hadde vurdert å kalle albumet The Wizard eller The Children of Rarn, før dei gjekk for eit sjølvoppkalla album. Bolan ønskte å bli avbilda med ein elektrisk gitar for å tilpasse seg det nye, elektriske imaget han prøvde å skape.
Albumet fortsette på liknande vis som det førre albumet duoen spelte inn, A Beard of Stars, med meir vekt på elektriske rockesongar, og i tillegg strykarar på fleire spor. Somme spor som «The Time of Love is Now», «Suneye» og «Root of Star», var stilmessig nærare visesongen til Tyrannosaurus Rex. AllMusic skreiv at «Tonen på albumet var meir landleg» enn føregangarane, men elektrisk gitar på spora «Beltrane Walk», «Is It Love» og «Diamond Meadows», er forut for stilen på oppfølgjaren. Tekstane var delvis inspirerte av Tolkien. Det er dikt om trollmenn, druidar og ei «svevande diktarinne i ein skinnkjole». Journalisten Tom Everett skreiv at Bolan var «tydeleg opphengt i mystikk, så vel som dei reine lydane i det engelske språket».
Albumet inneheld elektriske nyinnspelingar av to eldre Tyrannosaurus Rex-songar. Den eine av desse, «The Wizard», vart opphavleg spelt inn som A-sida til den første singelen til Bolan (som soloartist) attende i 1965. Den andre var ein elektrisk versjon av den andre Tyrannosaurus Rex-singelen, «One Inch Rock», med ein intro med scat-synging av Bolan og Finn, som duoen hadde spelt akustisk på konsertar i nokre månader før innspelinga av albumet. Dei attverande, korte songane, var nye songar. Opnings- og avslutningssporet nytta element av symfonisk rock.
Howard Kaylan og Mark Volman, kjend som «Flo and Eddie», song korvokal for første gongen på ein T. Rex-song, «Seagull Woman». Dei gjorde dette sidan på ei rekkje av hitsongane til gruppa.
Utgjeving
Albumet kom ut 18. desember 1970 på Fly og Reprise. Designet av plateomslaget var unikt og ein måtte halde omslaget sidelengs for å brette det ut, eller for å ta ut LP-plata.
Albumet vart gjennombrotet til T. Rex i Storbritannia, etter ein overraskande suksess med singelen deira «Ride a White Swan», som nådde andreplassen på singellista. Den neste singelen, «Hot Love» gjekk heilt til topps på lista. Albumet nådde sjuandeplassen på den britiske albumlista og låg i alt 25 veker inne på lista. Plata nådde den øvste plasseringa under postarbeidarstreiken i Storbritannia i 1971, då det ikkje kom ut offisielle lister. Derfor vert lista i Melody Maker for februar-april 1971 rekna som den offisielle lista. Guinness Book of British Hit Albums anerkjende ikkje nokre albumlister for dei manglande vekene, og hadde albumet plassert på 13. plassen som høgaste plass.
Den amerikanske utgåva av albumet kom ut med «Ride a White Swan», rather than «The Children of Rarn (Reprise)».
Mottaking
Då det kom ut publiserte Rolling Stone ei rosande melding og skreiv «Det er vanskeleg å plukke ein eller to songar som favorittar her». Skribenten Todd Everett hylla bandet for «korleis dei blandar vokal og instrument - røystene går ofte over i imitasjonar av guitarfeedback. Det er ikkje eit triks ei kvar gruppe bør prøve seg på».
I seinare melding skreiv Mark Deming i AllMusic at «T. Rex er stillheita før stormen på Electric Warrior, og held på ein sprø energi og enkel sjarm som gjer det til eit av vasskilja til Bolan».
Richard Barone i The Bongos spelte inn «The Visit» på det første soloalbumet sitt, Cool Blue Halo (1987). Siouxsie Sioux spelte «Jewel» i 1999 med det andre bandet sitt, The Creatures.
Desta Marie Beeder
Desta Marie Beeder er ein norsk vêrmeldar og programleiar.
Beeder har etiopisk far og norsk mor. Ho har bachelorgrad i medievitskap frå Universitetet i Bergen.
Før ho fekk jobben som vêrmeldar, jobba ho eitt år i TV 2, fyrst i kommunikasjonsavdelinga og så i plan- og avviklingsavdelinga. Ho vart den 20. vêrpresentatøren på TV 2 og meldte vêret for fyrste gong den 23. mars 2011.
Beeder gifta seg med Boris Klyve i mai 2016.
Våren 2018 byrja ho som programleiar i God morgen Norge. Sommaren same året var ho medprogramleiar i God sommer Norge.
Meinerzhagen
Meinerzhagen er ein by og ein kommune i Märkischer Kreis aust i delstaten Nordrhein-Westfalen i Tyskland med i overkant 20 000 ibuarar. Over halvdelen av kommunen sitt flatemål på 115,2 km² er dekt av skog.
Handball-NM 1994/Menn
Noregsmeisterskapen i handball 1994 for menn vart vunnen av Viking Håndballklubb gjennom finalesiger 28 – 25 over Kragerø Idrettsforening.
Finalen
Finalen vart avvikla i Oslo Spektrum laurdag 3. desember 1994 framfor 5 398 tilskodarar. Viking tok styringa i kampen i den fyrste omgangen og leia 12-8 ved pause. I den andre omgangen heldt Stavanger-laget stillinga og vann klubbens andre kongepokal tre måls margin til Kragerø.
Viking sin toppskårar vart Rune Erland med 8 nettkjenningar. Asle Gran skåra 6 mål, Øystein Stray og Tor Bjørn Andersen kvar sine 4. Elles skåra Erlend Sødal, Rune Haugseng og Tron Husberg høvesvis 3, 2 og 1 mål. Målvakta Steinar Ege var banas beste utøvar.
Kragerø-måla kom frå Dag Sjøstrøm (8), Simen Muffetangen (6), Sergej Demidov (5), Kjell Ove Aasen (2), Arve Muffetangen (2), Andre Sæteren (1) og Øyvind Garstad (1).
Dommarane Bjørn Erik Børresen og Ole Strand straffa Viking med seks tominutts-utvisingar og Kragerø med tre.
Monthei Eriksen Haug
Monthei Eriksen Haug var ein gardbrukar og stortingsmann frå Nord-Odal i Hedmark. Han var medlem av Venstre.
Haug var son til ein gardbrukar. Han tok underoffisereksamen ved det norske jegerkorps i 1882, og gjekk i 1885 på Sagatun Folkehøyskole. I 1889 tok han over farsgarden Haug og dreiv sidan denne. Frå 1891 var han medlem av heradsstyret i Nord-Odal, ordførar i perioden 1895-1901. Han var medlem av ei rekke utval, både kommunalt, på amtsnivå og på nasjonalt nivå. Mellom anna var han medlem av Parisdelegasjonen i 1904, og av vassdragslovskommisjonen.
Haug møtte på første gongen på Stortinget 10.-16. juli 1896, som 3. varamann frå Hedemarkens amt. I tida 1900-06 var han fast representant for same amtet, medan han 1906-09 representerte einmannskrinsen Vinger og Odalen. Heile tida 1900-09 var han medlem av Lagtinget og av landbrukskomiteen, sekretær for sistnemnde åra 1906-09.
Memurubu
Memurubu var opphavleg ei steinbu, som vart kjøpt inn av Den Norske Turistforening i 1870. Ei privat turisthytte vart oppført på same stad i 1893 og er seinare utvida. Nybygg stod ferdig i 1993. Den gamle hovudbygningen vart 25. august i 1998 totalskadd i brann, men vart bygd opp att og opna i 2002 med plass til 150 senger.
Lydavspelar
Lydavspelar er eit brukarprogram for avspeling av lyd på ein PC. Dette kan vera eit enkelt program som berre spelar av lydfiler eller eit meir omfattande program som kan spela av lydfiler og audiostraumar frå internett. Mange spelarar kan òg organisera musikk lagra på eit lokalt platelager og har då som oftast ulike søkefunksonar for å finna fram til komponist, orkester, utgjeving og så vidare. For eit oversyn over tilgjengelege spelarar sjå artikkelen Mediaspelar.
Oppbygging
Lydavspelarar kan vera noko ulikt oppbygd, men dei fleste har ein arkitektur med desse modulane:
Wadi Quda'ah
Wadi Quda'ah er ein landsby i ein dal kring 35 km nordaust for Ras Al Khaimah i Dei sameinte arabiske emirata. Innbyggjarane høyrer til Hoboos-familien.
Féres i Évros
Féres (gresk Φέρες) er ein distriktsby og ein tidlegare kommune i periferieininga Évros i periferien Aust-Makedonía og Thráki i Hellas. Féres inngår frå 2011 som ei kommunaleining i kommunen Alexandroúpoli.
Ved folketeljinga i 2011 hadde kommunaleininga Féres 8 551 innbyggjarar, medan tettstaden med same namn hadde 5 457 innbyggjarar.
Blind Dog at St. Dunstans
Blind Dog at St. Dunstans er det sjuande studioalbumet til Canterbury scene-bandet Caravan, utgjeve 23. april 1976.
Albumet har ein lettare stil enn dei tidlegare utgjevingane til Caravan, og syner eit skifte mot kortare og meir popaktige songar. Dette kom av at Pye Hastings dominerte meir på albumet. Han skreiv og song åtte av ni songar. I tillegg erstatta Jan Schelhaas Dave Sinclair på klaverinstrument, og dei gjekk bort frå lange, orgelbaserte instrumentalar mot meir piano og synthesizer.
Både tittelen og plateomslaget har fleire element som er knytte til Canterbury. St. Dunstan var erkebiskop i Canterbury.
Mottaking
AllMusic skildra albumet som «ei stor vending til det verre» og sa at albumet var skadeleg for karrieren til Caravan.
Roflaschlucht
Det går ein sti langs kløfta, bygd mellom 1907 og 1914.
Cedar Rapids
Kornprodusenten Quaker Oats og sambands-produsenten Rockwell Collins er særleg viktige sysselsetjarar i Cedar Rapids.
Musikaren Michael Boddicker og skodespelaren Elijah Wood er frå Cedar Rapids.
Antonio de la Cruz
Antonio de la Cruz er ein tidlegare spansk fotballspelar frå León. Han spelte for klubbane Valladolid, Granada og Barcelona.
I'll Be There (If You Ever Want Me)
«I'll Be There (If You Ever Want Me)»' er ein song skriven og gjeven ut på singel av den amerikanske countryartisten Ray Price. Etter at han vart ein stor countryhit i 1954, vart songen ofte spelt av andre artistar, som Cowboy Copas, Elvis Presley, Connie Smith, Johnny Bush, George Jones og Tammy Wynette, Ronnie Milsap, Heather Myles, Martina McBride, Sam Palladio, Don White & Eric Clapton, Willie Nelson, Nick Lowe, Gail Davies og J.J. Cale.
Pianokonsert nr. 27 av Mozart
Manuskriptet er datert til 5. januar 1791. Analysar Alan Tyson har gjort av papiret som Mozart skreiv verket på, tyder på at at Mozart nytta papiret mellom desember 1787 og februar 1789, som tyder på at verket vart skriven lenge før 1791. Simon Keefe har hevda at verket er datert til 1788. Wolfgang Rehm hevdar derimot at Mozart komponerte konserten seint i 1790 og tidleg 1791.
I'll Be There (If You Ever Want Me)
Ray Price-versjonen
Ray Price skreiv «I'll Be There (If You Ever Want Me)» i lag med låtskrivaren Rusty Gabbard. Songen vart spelt inn 28. desember 1953 i «Castle Recording Studio» på Tulane Hotel i Nashville. Same dagen spelte dei inn «Release Me» (som vart B-sida til singelen) og «The Last Letter». Innspelinga vart produsert av Don Law. Singelen kom ut i januar 1954 på Columbia Records og «I'll Be There (If You Ever Want Me)» nådde andreplassen på Billboard Magazine Most Played C&W in Juke Boxes-lista. I tillegg nådde B-sida («Release Me») topp 10 på same lista. Opphavleg vart ikkje songen gjeven ut på eit album.
Debora-ekspedisjonen
Debora-ekspedisjonen var eit norsk forsøk på kolonisering av den folketomme Aldabraøya, del av Seychellane i Indiahavet. Galeasen Debora la ut frå Bergen 19.juli 1879 med om lag 50 nordmenn ombord. Ekspedisjon vart avbroten på Madagaskar, enkelte vart verande der på den store øya medan om lag 30 personar reiste inn til Durban i den britiske Natal-kolonien og slo seg ned der. Det budde allereie nokre nordmenn i Durban og biskop Hans Schreuder hadde i fleire tiår drive misjonsverksemd i Natal og Zululand. Etter berre tre år vart Debora etterfølgd av ei gruppe på 200 emigrantar (hovudsakleg frå Ålesund og Sunnmøre) som fekk tildelt jord i Marburg litt sør for Durban. Brev fra Debora-deltakarane vart trykt i norske aviser.
I'll Be There (If You Ever Want Me)
Ray Price-versjonen
«I'll Be There (If You Ever Want Me)» var ein del av ein serie songar spelte inn tidleg i karrieren til Ray Price. Han syner ein musikalsk person bygd på ideologien og musikken til venen og mentoren Hank Williams. Price spelte ofte songen med bandet til Williams, Drifting Cowboys, på konsertar.
Pianokonsert nr. 27 av Mozart
Instrumentering og satsar
Verket er skriven for fløyte, to oboar, to fagottar, to horn, solo piano og strykarar, som gjer han tynnare enn dei andre seinare konsertane til Mozart. Verket består av tre satsar:
Kjelder
''
Tambacounda
Tambacounda er ein by i det sentrale Senegal med 78 800 innbyggjarar (2007). Byen er regionshovudstad i regionen med same namn.
Staden blei opphavleg folkesett av mandinkefolk på utkanten av Maliriket, på dei vanlege trekkrutene til fedrivande fulafolk, og folkesett igjen av voloffolk som dreiv jordbruk tidleg på 1900-talet. Folkesetnaden i Tambacounda er ei blanding av dei fleste folkegruppene i Senegal.
Tambacounda ligg kring 400 km søraust for Dakar. Byen ligg ved Dakar–Niger-jernbanen, som han voks opp rundt i kolonitida. Jernbanen er framleis i bruk, men har lite passasjertrafikk. Byen ligg også ved hovudvegane N1 og N7, som er del av den trans-sahelske motorvegen som fører trafikk mellom Kayes-regionen i Mali og kystregionane til Senegal (Dakar, Thiès, Saint-Louis), dei tettast folkesette områda i begge landa.
Tambacounda er eit lokalt senter for tilverking av jordbruksprodukt, som hirse, sorghum, mais og bomull som viktige avlingar i området. Sodefitex driv ein stor bomullsfabrikk i byen.
Tambacounda-regionen er kjend for ein rik djembe- og dansekultur. Nokre av dei største djembemeistrane frå Segu i Mali kom til Tambacounda i midten av 1900-åra, og tok med seg arva og kunnskapen sin om djembe. Ein av dei kjende musikarane frå Tambacounda var Abdoulaye Diakité.
Niokolo-Koba nasjonalpark ligg like sør for byen, og er kjend for eit rikt dyreliv.
I 2003 blei to bygningar frå kolonitida, jernbanestasjonen Hôtel de la Gare og Préfecture-bygniingen, sette på Senegal si liste over Monuments historiques.
Rickenbacker
Rickenbacker er ein amerikansk produsent av elektriske gitarar og bassgitarar. Selskapet vart skipa i 1931 av Adolf Rickenbacher som var blant oppfinnarane av den elektriske gitaren. Han hadde emigrert til USA frå Sveits.
Firmaet fekk først namnet Electro String Instrument Corporation og skulle laga såkalla «hawaiiske gitarar» med lang hals og små, runde resonanskasser. Dei vart derfor kalla «steikepanner». Då rock and roll gjorde sitt inntog for alvor utover 1950-talet, gjekk dei snart over til standard gitarar.
Selskapet held til i Santa Ana i California.
Gitarane er kjend for den særeigne klingande lyden og 12-strengsutgåva vart mykje nytta av The Beatles, Gerry Marsden frå Gerry and the Pacemakers og Roger McGuinn frå The Byrds. 6-strengsutgåva vart til dømes spelt av John Fogerty frå Creedence Clearwater Revival.
Steinar Ege
Steinar Ege er ein norsk handballspelar frå Kristiansand. Han var målvakt på Noregs landslag i tida 1995-2011, deltok i 262 landskampar. Ege vart tysk seriemeister med THW Kiel i 2000 og 2002 og vinnar av EHF-cupen 2002 med same klubben.
Symmetri i fysikk
Symmetri er i fysikken alle eigenskapar hos eit fysisk system som syner eigenskapen symmetri, altså at under visse transformasjonar vil aspekta til desse systema «uendra» i følgje ein viss observasjon.
Ei spesiell interesse for lovene har utvikla seg i samband med studium av elementærpartiklar. Her er det kjent at visse partikkeleigenskapar berre finst i avgjorde mengder som blir angjeve ved kvantetal: ladningstal (mengder elektriske elementærladningar), nukleontal (for partiklar med sterk vekselverknad), leptontal (for partiklar med svak vekselverknad) og fleire. Av symmetriårsaker er det venta for kvar partikkel som kan karakteriserast med éit eller fleire slike kvantetal, ein tilsvarande antipartikkel karakterisert med dei same kvantetala med motsett forteikn. I eit lukka system vil summen for kvart av desse kvantetala vere konstant når dei reknast for alle partiklane og antipartiklane i systemet. Difor kan ein partikkel berre produserast eller annihilerast (gå til grunne) saman med ein tilsvarande antipartikkel.
I den matematiske skildringa av symmetrilovene ordnast kvantetala for eit system av partiklar i grupper som må ha bestemde symmetrieigenskapar. Ved transformasjonar (rotasjon, inversjon) i tidrommet eller i eit imaginært rom blir tala i gruppa endra. Dette svarar til at partiklane går over frå ein tilstand til ein annan, og symmetrieigenskapane ved gruppa viser kva for overgangar som er moglege.
Når energien til eit system aukar, ved t.d. å auke den kinetiske energien til to elementærpartiklar som kolliderer, aukar òg mengder moglege symmetritilstandar av systemet. Dermed oppstår nye høve for overgangar mellom partiklar, og partiklar som ved låge energiar synst fundamentalt ulike, opptrer som element av ein høgare symmetritilstand. På den måten har ein etter kvart oppnådd ein einskapleg skildring av ulike kreftar som opptrer i naturen: elektromagnetiske krefter, krefter for svak vekselverknad (lepton-krefter), krefter for sterk vekselverknad (kjernekrefter eller kvark-krefter), og ein har sterke voner om òg å innordne gravitasjonskrefter i ein einskapleg symmetriskildring av naturen.
Grunnlaget for slike betraktningar finst i gruppeteori, som for ein stor del byggjer på arbeid av den norske matematikaren Sophus Lie.
Leopold von Ranke
Leopold von Ranke var ein tysk historikar. Han var ein sentral premissgjevar og aktør då historie på 1800-talet vart danna som eit systematisert og vitskapleg fag. Ranke vert rekna som grunnleggjaren av kjeldebasert historieforsking.
Ranke bygde på metodane til Göttingen-skulen og sette standarden for mykje seinare historieskriving. Han var i stand til å sameine undervisnings-metodane i førelesingssalen med grundig vekt på arkivundersøkingar og analysering av historiske dokument. I fylgje Ranke må historikaren søke primærkjeldene (empirisme), ikkje basere seg på legender og tradisjon.
Motsett Hegel sitt spekulative historiesyn, utvikla og fremja Ranke eit syn på historie som la vekt på filologisk kjeldekritikk og understreka det særeigne («das Einmalige») ved hendingane. I fylgje dette synet, kalla historisme, skal det fortidige forståast utifrå sine eigne premissar. Rekonstruksjonen av det fortidige er historievitskapen si fremste oppgåve. Ranke meinte at historieforskinga korkje skal døme eller leie menneskeheita mot framtida, men eine og åleine innrette seg mot å fastslå «wie es eigentlich gewesen», – kva var det som verkeleg hende.
Ranke sitt viktigaste einskildverk er Geschichte der romanischen und germanischen Völker 1494–1535, ei soge om dei romanske og germanske landa og folka som kom ut i 1824.
Hais i Jemen
Hais (arabisk skrift حيس ) er ein by i Hays-distriktet i  Taiz guvernement i Jemen. I 2004 hadde han eit folketal på 15 016 innbyggjarar og er den 35. største byen i Jemen.
Hevel Eilot regionale kommune
Hevel Eilot regionale kommune (hebraisk skrift מועצה אזורית חבל אילות, Mo'atza Azorit Hevel Eilot) er ein regional kommune i Det sørlege distriktet i Israel, nær byen Eilat. Han er den sørlegaste, regionale kommunen i Israel.
Hais i Jemen
Byen ligg på Tihama, kystsletta ved Raudehavet, i nærleiken av Nakhlah Wadi. Han er ein typisk arabisk by med ein labyrint av eit vegnettverk og ein hovudmoské. Feriebyen Khawkhah ligg nedanfor Hais ved kysten.
Hevel Eilot regionale kommune
Det bur berre kring 3 300 innbyggjarar i kommunen, fordelt på tolv landsbyar. Areaet er kring 2 200 kvadratkilometer. Den største byen i området, Eilat, har eit eige bystyre og er ikkje ein del av den regionale kommunen.
Geografi
Hevel Eilot regionale kommune grensar i nord til Sentral-Arava regionale kommune, i aust til Jordan, i sør til Eilat og i vest til Egypt og det sentrale Negev.
Hevel Eilot er eit område som består av tørr ørken. Det er lite nedbør om vinteren og ingenting om sommaren, då temperaturane ofte stig over 40 ºC. Dyre- og plantelivet er typisk for ein ørken.
Timnaparken er eit naturreservat som dekkjer eit stort område i regionen.
Det første kommersielle solkraftverket i Israel, bygd av Arava Power Company, ligg i Ketura.
Regionen, som ligg langt unna det sentrale Israel, er ikkje knytt til det nasjonale vassleidningsnettet. I staden får ein vatn gjennom avsalting av vatn frå Raudehavet.
Busetnader i kommunen
Det er 12 busetnader i kommunen: 10 kibbutzar og to fellesbusetnadar.
Vormeli
Vormeli er ei turisthytte i Luster kommune i Vestland. Hytta ligg 610 m.o.h. og var opphavleg tre husmannsplassar i Utladalen aust for Hurrungane i Vest-Jotunheimen.
Det vart drive gardsbruk på staden i meir enn 100 år fram til 1868, og seinare har det vore seterbruk her fram til 1946. Staden var heilt avstengd frå omverda om vinteren. Det eine våningshuset er restaurert med bistand frå Norsk Kulturråd og Den Norske Turistforening.
Jan Thomas Lauritzen
Jan Thomas Lauritzen er ein norsk tidlegare handballspelar frå Sarpsborg. Han var venstrehendt rykkromspelar. Lauritzen deltok i 254 landskampar for Noregs landslag i tida 1993-2008, skåra 557 mål.
Provinsen Khaskovo
Provinsen Khaskovo (bulgarsk Хасково област, Khaskovo oblast) er ein provins i Bulgaria. Han ligg sentralt sør i landet og grensar til provinsane Jambol i nordaust, Stara Zagora i nord, Plovdiv i nordvest og Kărdzjali i sørvest. I sør ligg nabolandet Hellas og i søraust Tyrkia.
Byar
Provinsen har desse byane:
Hajin
Hajin (arabisk هجين, òg skrive Hajeen) er ein liten by aust i Syria i Deir ez-Zor guvernement, ved Eufrat, sør for Deir ez-Zor. Av stader i nærleiken finn ein al-Abbas i vest, al-Ramadi i sør og Kharayij i nord. I følgje Syrisk statistisk sentralbyrå, hadde Hajin eit folketal på 37 935 i 2004. Han er det administrative senteret i ein nahiyah («underdistrikt») i Abu Kamal-distriktet. Hajin nahiyah består av fire byar som i lag har eit samla folketal på 97 970 i 2004.
Majorstuen kyrkje
Majorstuen kyrkje er ei langkyrkje frå 1926 i Oslo kommune. Initiativet til bygginga kom frå prestar, som òg samla inn penger til føremålet. Kyrkja var i si tid kjent som Prestenes kirke — og som Kyrkja som aldri vert fullført. I nokre år hadde kyrkja det gamle inventaret frå Oslo domkyrkje før det vart henta attende dit.
Kyrkja har eit frittståande tårn som vart oppført i 1933. I tårnfoten er det såkalla Capella Johannea, som Per Vigeland har dekorert med fresker med motiv frå Johannes’ openberring. Kapellet er opent for publikum på kvardagar.
Mali Furunes
Mali Furunes var ein norsk skodespelar og dansar. I 1913 vart ho med Det Norske Teatret på turne. Etter det heldt ho fram som skodespelar der. Furunes var særleg oppteken av folkedans. Klara Semb og Hulda Garborg støtta henne i det arbeidet. Frå 1914 heldt ho kurs i folkedans for Noregs Ungdomslag. Ho reiste mykje rund i landet, særleg Nord-Noreg, om folkedansinstruktør.
I 1928 kom ho til Romsdalsmuseet. Der starta ho første barneleikarringen i Noreg. Vinterstida reiste ho som danseinstruktør. Det heldt ho fram med heilt til krigen. Etter krigen arbeidde ho mykje med gamle folkedrakter i Romsdal, og ho laga Bolsøybunaden, som var ferdig i 1947.
Ho fekk Kongens fortenestmedalje i 1951. Ho døydde i Oslo.
I 1978 vart det avduka ei minneplate av henne på Romsdalsmuseet. Mali Furunes veg i Molde har fått namn etter henne.
Orféas
Orféas (gresk Ορφέας) er ein tidlegare kommune i periferieininga Évros i periferien Aust-Makedonía og Thráki i Hellas. Orféas inngår frå 2011 som ei kommunaleining i kommunen Souflí.
Karl Erik Bøhn
Karl Erik Bøhn ( var ein norsk handballspelar og -trenar frå Sandefjord. Han deltok i 126 landskampar for Noreg i tida 1986-93.
Bøhn trente Drammen HK 1998-2000. Sidan var han trenar for Larvik HK frå 2005 til vinteren 2011. Han leidde då laget til siger Cupvinnarcupen 2008, og til semifinalespel Meisterligaen 2010. Alle desse sesongane vann Larvik den norske handballserien. Frå august 2011 var han landslagssjef for Ungarn på kvinnesida, og frå november same året også for topplaget Győr. Under Handball-EM 2012 tok Ungarn bronsemedalje.
Vinteren 2013 fekk Bøhn påvist blodkreft, døydde eitt år seinare.
Pianokonsert K. 107 av Mozart
Desse konsertane vart ikkje publiserte i Alte Mozart-Ausgabe, den første komplette utgåva av verka til Mozart, så dei vart ikkje gjevne nokre nummer i den utgåva.
Maintal
Maintal er ein by i Main-Kinzig-Kreis i delstaten Hessen i Tyskland. Byen med 39 000 ibuarar ligg 5 kilometer aust om Frankfurt am Main og er forstad til storbyen.
Tau-lepton
Eit tau-lepton eller τ-lepton er ein elementærpartikkel og det tyngste leptonet med elektrisk ladning. Tau-leptonet har særs like eigenskapar som elektronet og myonet, som er dei to andre elektrisk ladde leptona. Det er derimot langt tyngre med ein masse på kring 1,8 GeV/c², som er kring dobbelt så tungt som protonet. Levetida til tau-leptonet er kring 3·10–13 sekund, og vart oppdaga i midten av 1970-åra av Martin Lewis Perl. Han fekk Nobelprisen i fysikk for denne oppdaginga i 1995.
Tensorkraft
Tensorkraft er ei kraft som opptrer mellom partiklane i ein atomkjerne og som både avheng av den innbyrdes avstanden deira og av spinnretningane.
Ruinaulta
Ruinaulta er ei kløft skapt av Vorderrhein i avfallet etter Flims-raset like oppfor samløpet med Hinter Rhinen ved Reichenau, aust i Sveits. Kløfta vert stundom òg kalla Rhinenkløfta eller Sveitsike Grand Canyon (meir på grunn av storleiken enn likskapen til Grand Canyon). Klippene kring kløfta er fleire hundre meter høge og området er skogkledd med eit rikt dyreliv. Kløfta har lett tilkomst med Rhätische Bahn og er ein populær stad for rafting.
Audun Tylden
Karriere
Tylden vart fødd på Voss, men voks opp i Trondheim. I åra 1971 - 1982 var han innspelingssjef og norskansvarleg i plateselskapet PolyGram Records. I 1972 signerte han den fyrste platekontrakten med Jonas Fjeld Rock 'n Rolf Band. I 1981 var han ein av oppstartarane av plateselskapet Slagerfabrikken. Tylden heldt fram i Slagerfabrikken fram til 1992, då han starta sitt eige plateselskap, Tylden & Co saman med Tom Hovde. Tylden var dagleg leiar her frå 1992 til han døydde. Han hadde særleg betydning for sjangeren dansebandmusikk i Noreg.
Auden Tylden var i ein periode styreformann i FONO, og han sat i Spellemannskommiteen. I løpet av karrieren sin har han jobba med eit hundretals norske artistar, blant andre Øystein Sunde, Lillebjørn Nilsen, Olav Stedje, Trøste & Bære, Ole Ivars, Vazelina Bilopphøggers, DDE, Ketil Bjørnstad, Odd Børretzen og Lars Martin Myhre.
Tylden døydde av hjartestans under Midem-festivalen i Cannes i januar 2011 etter lang tids kreftsjukdom. Sonen, Andreas Tylden var vokalist i bandet JR Ewing.
Songen Fireball
Songen byrjar med ein suselyd (som er lyden av luftavkjølinga i studioet som stoppar opp) før trommene byrjar i andre takt i eit tempo på 240 bpm.
Precious Memories
Precious Memories er ein tradisjonell gospelsong tilskriven J.B.F. Wright i 1925. J. B. F. Wright var fødd i Tennessee 21. februar 1877. Songen er ofte blitt framført av ei rekkje forskjellige og kjende artistar som Tammy Wynette, Rosetta Tharpe, Johnny Cash, Alan Jackson, Emmylou Harris, Daniel O'Donnell, The Edwin Hawkins Singers, ein duett av George Jones & Patti Page, Jim Reeves, Bob Dylan, J.J. Cale og James Blackwood's quartet.
Songen Fireball
«Fireball» er ein av få Deep Purple-songar frå denne tida utan gitarsolo. I staden har han ein bassgitarsolo i fiss-moll som så modulerer inn i ein orgelsolo i h-moll. Songen vert tona ut i slutten.
Precious Memories
Dolly Parton spelte inn songen i 1999 på Dollywood-albumet Precious Memories. Systera hennar, Stella Parton, spelte inn songen for gospelalbumet hennar Appalachian Gospel.
Songen Fireball
«Fireball» (take 1 - instrumental) er eit bonusspor på den nymastra utgåva av Fireball og denne har ein gitarsolo i slutten, ved 3:30, etter at den originale versjonen har tona ut.
Precious Memories
Ein versjon av The Stanley Brothers kan høyrast på Rick Grimes (Andrew Lincoln) sin radio i byrjinga av The Walking Dead sesong fire. Susan Raye sin versjon vart brukt i introen og rulleteksten til Paul Schrader-filmen Hardcore (1979).
Songen Fireball
Det er ein av få Deep Purple-songar der Ian Paice nyttar doble basstrommer. Når songen vart spelt på konsertar, tok ein scenearbeidar inn ei ekstra basstromme for songen, og fjerna han etter songen var over.
Precious Memories
Aretha Franklin spelte inn eit konsertopptak for albumet hennar Amazing Grace (1972) og Ronnie Milsap for albumet sitt Then Sings My Soul (2009).
Pýrgos i Lemesós
Pýrgos (gresk Πύργος, tyrkisk Pyrga) er ein distriktsby på Kypros og ein lokalstyrt busetnad i distriktet Lemesós i Republikken Kypros.
Ved folketeljinga i 2011 hadde busetnaden 2 363 innbyggjarar.
Dance Tonight av The BlackSheeps
«Dance Tonight» er ein song av The BlackSheeps. Han fekk andreplassen i Melodi Grand Prix 2011. Teksten er skriven på norsk, engelsk og nordsamisk.
Songen er skriven av Agnete Kristin Johnsen og Emelie Nilsen frå gruppa The BlackSheeps, som framfører songen med Agnete Kristin Johnsen som vokalist, Nikolaj Nordbak Gloppen som bassist, Simon Stenvoll Pedersen som trommeslagar og Emelie Nilsen som gitarist.
Songen kom med i finalen av Melodi Grand Prix 2011, der han vart slått av Stella Mwangi med «Haba Haba».
Teleportering
Teleportering (av gresk tele-, «avstand», og latinsk portare, «å bere») er ei forflytting av eit fysisk objekt ved at det blir oppløyst og dukkar opp ein anna stad i same augneblunk det forsvinn frå den første posisjonen sin. Dette har berre lukkast for foton, og er eit fenomen som kan skildrast kvantemekanisk. Det blir difor ofte kalla for kvanteteleportering.
Omgrepet vart namngjeve i 1931 av den amerikanske forfattaren Charles Fort. Science fiction-litteraturen har gripe fenomenet med stor hugnad og nytta det på store lekamar. Men det er inkje i fysikken som tyder på at noko slikt er mogleg.
Carles Rexach
Carles Rexach er ein tidlegare spansk fotballspelar.
Pârjol
Pârjol (ungarsk Perzsoj), tidlegare Băhnășeni, er ein kommune i Bacău fylke i Romania.
Busetnader
Pârjol er ein comună (landkommune) med desse busetnadane:
Liv og Maddie
Liv og Maddie (engelsk: Liv and Maddie, òg kjend som Liv and Maddie: Cali Style i fjerde sesong) er ein amerikansk komedie-serie laga av John D. Beck og Ron Hart som blei send på Disney Channel frå 19. juli 2013 til 24. mars 2017. Han handlar om tvillingparet Liv og Maddie, som begge blir spelt av Dove Cameron, og familien deira.
Tambacounda-regionen
Tambacounda-regionen er ein av 14 regionar i Senegal. Han har eit areal på 59,602 km², og er dermed den største regionen i Senegal. Han grensar til Matam-regionen i nord, Mauritania i nordaust, Mali i aust, Kédougou-regionen i sørayst, Guinea i sør, Kolda-regionen og Gambia i sørvest og Kaffrine-regionen i vest. Regionhovudstaden er Tambacounda. Ved folketeljinga i 2013 hadde regionen 681,310 innbyggjarar.
Better by Far
Better by Far er det åttande studioalbumet til Canterbury scene-band Caravan.
Innhald
Alle songar skrivne av Pye Hastings, utanom der andre er nemnde.
Fiolinkonsert nr. 1 av Mozart
'''Fiolinkonsert nr. 1 i B-dur''', K. 207, vart komponert av Wolfgang Amadeus Mozart i 1775 (då Mozart var 19), i lag med fire andre fiolinkonsertar. Analysar av handskrifta og papiret som verket vart skriven ned på, indikerer at verket kan ha vorte skriven i 1773.
Det har som vanleg tre satsar. Desse er: